Ερνέστος Αύγουστος του Λίππε

Ο Ερνέστος (γερμ. Ernst August fürst zu Lippe, 1 Απριλίου 191715 Ιουνίου 1990) ήταν διεκδικητής της ηγεσίας του Οίκου του Λίππε. Μεταξύ 1950 και 1954 ήταν πρόεδρος του Vespa Club της Γερμανίας (VCvD).

 Βιογραφία 
Ο Eρνέστος Αύγουστος Βερνάρδος Αλέξανδρος Εδουάρδος Φρειδερίκος Γουλιέλμος γεννήθηκε στη Δρέσδη, στο Βασίλειο της Σαξονίας, ως το δεύτερο παιδί και ο πρώτος γιος του Ιουλίου Ερνέστου του Λίππε (1873 - 1952, γιου του Eρνέστου Β΄ του Λίππε-Μπήστερφελντ και της κόμισσας Καρολίνας του Βάρτενσλεμπεν) και της Mαρίας του Mεκλεμβούργου-Στρέλιτς, κόρης του Αδόλφου Φρειδερίκου Ε΄ του Μεκλεμβούργου-Στρέλιτς. Μέσω τού πατέρα του ήταν εξάδελφος του πρίγκιπα Βερνάρδου, συζύγου της βασίλισσας Ιουλιανής της Ολλανδίας, και ήταν καλεσμένος στον γάμο τους το 1937. Μέσω της μητέρας του ήταν απόγονος του Γεωργίου Γ΄ του Ηνωμένου Βασιλείου.

Είχε τρία ετεροθαλή αδέλφια. Η μητέρα του είχε παντρευτεί στο παρελθόν με τον κόμη Γκέοργκ Γιάμετελ, αλλά χώρισε το 1908. Η μητέρα του είχε επίσης γεννήσει μια νόθη κόρη το 1898.

 Οικογένεια 
Ο Eρνέστος Αύγουστος νυμφεύτηκε στις 3 Μαρτίου 1948 στο Όμπερκασσελ της Βόννης την Κριστίνα φον Άρνιμ (1923 - 2020), μεγαλύτερη κόρη του Κουρτ Ντάβιντ φον Άρνιμ και της συζύγου του, Στεφανί φον Στέχοφ.

Είχαν τέσσερα παιδιά:
 Φρειδερίκος Γουλιέλμος (γενν. 1947), Πρίγκιπας του Λίππε. Νυμφεύτηκε το 1991 την Aντρέα Μέσνερ, και απέκτησε τρεις κόρες.
 Μαρία (γενν. 1949), παντρεύτηκε το 1971 το Nίκολαους φον Ίτσενπλιτς, και είχε απογόνους.
 Ερνέστος Αύγουστος (γενν. 1952), νυμφεύτηκε πρώτα το 1981 την κόμισσα Μαρία Βενεδίκτη Ιωάννα Αντωνία Βερναρδίνα Λουντμίλα φον Mάγκνις, και απέκτησε μία κόρη. Νυμφεύτηκε για δεύτερη φορά το 2006 τη Γκερλίντε Ίνγκε Μέλτνερ, χωρίς απογόνους.
 Ρεγκίνα (γενν.  1959), παντρεύτηκε το 1983 τον Πέτρο Κλήμη Γιακουμπόβσκυ, και είχε απογόνους.

 Ο Οίκος του Λίππε 
Στις 30 Δεκεμβρίου 1949 ο εξάδελφός, πρίγκιπας Άρμιν, διαδέχτηκε τον πατέρα του, Λεοπόλδο Δ΄, ως επικεφαλής του Οίκου του Λίππε. Στις 22 Μαρτίου 1953 παραιτήθηκε από τη θέση του υπέρ τού μεγαλύτερου ετεροθαλούς αδελφού του, πρίγκιπα Λεοπόλδου. Αυτή η κίνηση αποδείχθηκε αμφιλεγόμενη μέσα στο σπίτι, διότι αρκετοί πρίγκιπες ξεκίνησαν νομικές διαδικασίες. Ο πρίγκιπας Λεοπόλδος αργότερα το 1958 παραιτήθηκε από την ηγεσία υπέρ του μεγαλύτερου αδελφού του, διαδόχου πρίγκιπα Ερνέστου. Αργότερα εκείνο το έτος, ο Διάδοχος Πρίγκιπας κάλεσε ένα οικογενειακό συμβούλιο, όπου συμφωνήθηκε από τους παρευρισκόμενους πρίγκιπες, ότι ο γηραιότερος πρίγκιπας που ζούσε στη Γερμανία, θα ήταν ο αρχηγός του Οίκου. Έτσι, τη θέση πήρε ο πρίγκιπας Σίμων Καζίμιρ (1900 - 1980).

Ο πρίγκιπας Eρνέστος Αύγουστος άλλαξε γνώμη, πιστεύοντας ότι όλοι οι πρίγκιπες του Οίκου, όχι μόνο αυτοί που ζουν στη Γερμανία, πρέπει να ληφθούν υπόψη. Τελικά ανέλαβε την ηγεσία του οίκου. Ο Eρνέστος Αύγουστος απεβίωσε το 1990, και ο γιος του, Φρειδερίκος Γουλιέλμος, συνεχίζει την αξίωσή του. Ο πρίγκιπας Άρμιν, ο οποίος είπε ότι δεν πίστευε ότι η απόφασή του το 1953 ήταν αμετάκλητη, ισχυρίστηκε επίσης ότι ήταν επικεφαλής του Οίκου μέχρι το τέλος του το 2015, με τον γιο του, Στέφανο, να συνεχίζει την αξίωσή του.

Ο πρίγκιπας Ερνέστος Αύγουστος μεγάλωσε και έζησε στο Λίππεσες Πάλαις (= Παλάτι των Λίππε) στο Όμπερκασσελ της Βόννης, το οποίο ήταν το σπίτι της οικογένειας Λίππε-Μπήστερφελντ τα τελευταία 209 χρόνια. Το 1970 απέκτησε επίσης το Κάστρο Ζύμπουργκ στο Μπέργκεν της Μέσης Φραγκονίας, το οποίο ωστόσο αναγκάστηκε να δημοπρατήσει το 1977, ακολουθούμενο από την πώληση της Οικίας Λίππε το 1979.

 Παραπομπές 

 Πηγές 
 The Royal House of Stuart, Λονδίνο, 1969, 1971, 1976, Addington, AC, Αναφορά: II 401
 Genealogisches Handbuch des Adels, Fürstliche Häuser, Αναφορά: 1997 52
 Beéche, Arturo E. (Οκτώβριος 2006). "A Headless House; The Dynastic Dispute of the House of Lippe". European Royal History Journal (LIII): 13–17.
 Präsidiumsgeschichte des Vespa Club von Deutschland

Κατηγορία:Οίκος του Λίππε